ਵਲਾਦੀਮੀਰ ਪੁਤਿਨ ਇਸ ਲਈ ਕਦੇ ਪਾਕਿਸਤਾਨ ਨਹੀਂ ਗਏ\nਪਾਕਿਸਤਾਨੀ ਮੀਡੀਆ ਵਿੱਚ ਪੁਤਿਨ ਦੇ ਕਦੇ ਪਾਕਿਸਤਾਨ ਨਾ ਜਾਣ ਪਿੱਛੇ ਭਰਾਤੀ ਦਬਾਅ ਵੀ ਇੱਕ ਵਜ੍ਹਾ ਦੱਸਿਆ ਜਾਂਦਾ ਹੈ।

ਕੋਈ ਵੀ ਅਮਰੀਕੀ ਰਾਸ਼ਟਰਪਤੀ ਭਾਰਤ ਆਵੇ ਉਹ ਪਾਕਿਸਤਾਨ ਜ਼ਰੂਰ ਜਾਂਦਾ ਹੈ। ਪੁਤਿਨ ਨੇ ਕਦੇ ਅਜਿਹਾ ਨਹੀਂ ਕੀਤਾ ਦੱਖਣੀ ਏਸ਼ੀਆ ਵਿੱਚ ਉਹ ਸਿਰਫ਼ ਭਾਰਤ ਹੀ ਆਉਂਦੇ ਹਨ।

ਗੱਲ ਸਿਰਫ ਪੁਤਿਨ ਦੀ ਨਹੀਂ ਸਗੋਂ ਕੋਈ ਵੀ ਰੂਸੀ ਰਾਸ਼ਟਰਪਤੀ ਕਦੇ ਵੀ ਪਾਕਿਸਤਾਨ ਨਹੀਂ ਗਿਆ। ਜਦੋਂ ਰੂਸ ਸੋਵੀਅਤ ਸੰਘ ਦਾ ਹਿੱਸਾ ਸੀ ਉਸ ਸਮੇਂ ਵੀ ਕੋਈ ਰੂਸੀ ਰਾਸ਼ਟਰਪਤੀ ਪਾਕਿਸਤਾਨ ਨਹੀਂ ਗਿਆ। ਸੋਵੀਅਤ ਸੰਘ ਦੇ ਟੁੱਟਣ ਦੇ 16 ਸਾਲ ਬਾਅਦ 11 ਅਪ੍ਰੈਲ, 2007 ਨੂੰ ਰਾਸ਼ਟਰਪਤੀ ਮਿਖਾਇਲ ਫ੍ਰਾਦਕੋਵ ਪਹਿਲੀ ਵਾਰ ਪਾਕਿਸਤਾਨ ਗਏ ਸਨ।

ਇਹ ਵੀ ਪੜ੍ਹੋ:

ਜਿਵੇਂ ਕਿ ਪਹਿਲਾਂ ਦੱਸਿਆ ਹੈ ਕਿ ਦੱਖਣ ਏਸ਼ੀਆਈ ਖਿੱਤੇ ਵਿੱਚ ਪੁਤਿਨ ਸਿਰਫ਼ ਭਾਰਤ ਹੀ ਆਉਂਦੇ ਹਨ ਪਰ ਆਖਰ ਅਜਿਹਾ ਕਿਉਂ ਹੈ।

ਪੁਤਿਨ ਦੀ ਵਰਤਮਾਨ ਭਾਰਤ ਫੇਰੀ

ਰੂਸੀ ਰਾਸ਼ਟਰਪਤੀ ਵਲਾਦੀਮੀਰ ਪੁਤਿਨ ਭਾਰਤ ਦੌਰੇ 'ਤੇ ਆਏ ਅਤੇ ਦੋਹਾਂ ਦੇਸਾਂ ਵਿੱਚ ਕਈ ਸਮਝੌਤੇ ਹੋਏ। ਉਨ੍ਹਾਂ ਦੀ ਇਸ ਫੇਰੀ ਵਿੱਚ ਸਾਢੇ ਪੰਜ ਅਰਬ ਡਾਲਰ ਦੇ ਪੰਜ ਐਸ-400 ਟ੍ਰਿਮਫ਼ ਏਅਰ ਸੁਰੱਖਿਆ ਪ੍ਰਣਾਲੀਆਂ ਦੀ ਖਰੀਦ ਦੇ ਸਮਝੌਤੇ ਉਪਰ ਵੀ ਦਸਤਖ਼ਤ ਕੀਤੇ।

ਭਾਰਤ ਨੇ ਅਮਰੀਕੀ ਪਾਬੰਦੀਆਂ ਦੀ ਸੰਭਾਵਨਾ ਨੂੰ ਕਿਨਾਰੇ 'ਤੇ ਰੱਖ ਕੇ ਰੂਸ ਨਾਲ ਇਸ ਰੱਖਿਆ ਸਮਝੌਤੇ ਉੱਪਰ ਅੱਗੇ ਵਧਣ ਦਾ ਫੈਸਲਾ ਲਿਆ ਹੈ। ਭਾਰਤ ਅਤੇ ਰੂਸ ਦੇ ਦੁਵੱਲੇ ਸਬੰਧਾਂ ਦਾ ਇੱਕ ਅਮੀਰ ਇਤਿਹਾਸ ਹੈ।

ਦੂਜੀ ਆਲਮੀ ਜੰਗ ਤੋਂ ਬਾਅਦ ਜਦੋਂ ਦੁਨੀਆਂ ਦੋ ਧੜਿਆਂ ਵਿੱਚ ਵੰਡੀ ਗਈ ਤਾਂ ਨੇ ਇਸ ਧੜੇਬੰਦੀ ਤੋਂ ਬਾਹਰ ਰਹਿੰਦੀਆਂ ਗੁੱਟ-ਨਿਰਲੇਪ ਲਹਿਰ ਅਪਣਾਈ। ਫੇਰ ਵੀ ਭਾਰਤ ਦੇ ਪਹਿਲੇ ਅਤੇ ਤਤਕਾਲੀ ਪ੍ਰਧਾਨ ਮੰਤਰੀ ਪੰਡਿਤ ਜਵਾਹਰ ਲਾਲ ਨਹਿਰੂ ਦਾ ਰੂਸ ਅਤੇ ਸਮਾਜਵਾਦ ਵੱਲ ਝੁਕਾਅ ਸੀ।

ਇਸੇ ਦੌਰਾਨ ਪਾਕਿਸਤਾਨ ਨੇ ਅਮਰੀਕੀ ਅਗਵਾਈ ਵਾਲੇ ਧੜੇ ਵਿੱਚ ਸ਼ਾਮਲ ਹੋਣ ਦਾ ਫੈਸਲਾ ਲਿਆ। ਭਾਰਤ ਅਤੇ ਰੂਸ ਦੀ ਇਤਿਹਾਸਕ ਸਾਂਝ ਇੱਥੋਂ ਹੀ ਸ਼ੁਰੂ ਹੋਈ ਜੋ ਹਾਲੇ ਤੱਕ ਬਾਦਸਤੂਰ ਜਾਰੀ ਹੈ।

ਤਿੰਨ ਅਕਤੂਬਰ 2012 ਨੂੰ ਇਸਲਾਮਾਬਾਦ ਵਿੱਚ ਚਾਰ ਦੇਸਾਂ- ਅਫ਼ਗਾਨਿਸਤਾਨ,ਪਾਕਿਸਤਾਨ, ਰੂਸ ਅਤੇ ਤਜ਼ਾਕਿਸਤਾਨ ਦਾ ਸਿਖਰ ਸੰਮੇਲਨ ਸੀ। ਪੁਤਿਨ ਨੇ ਇਸ ਵਿੱਚ ਸ਼ਿਰਕਤ ਕਰਨ ਪਾਕਿਸਤਾਨ ਆਉਣਾ ਸੀ।

ਪਾਕਿਸਤਾਨ ਨੂੰ ਉਮੀਦ ਸੀ ਕਿ ਪੁਤਿਨ ਇੱਕ ਦਿਨ ਪਹਿਲਾਂ ਆਉਣਗੇ ਅਤੇ ਇਸੇ ਬਹਾਨੇ ਦੁਵੱਲੀ ਗੱਲਬਾਤ ਵੀ ਹੋ ਜਾਵੇਗੀ।

ਪੁਤਿਨ ਦੀ ਇਸ ਫੇਰੀ ਬਾਰੇ ਪਾਕਿਸਤਾਨੀ ਮੀਡੀਆ ਵਿੱਚ ਹਾਏ-ਦੁਹਾਈ ਪੈ ਰਹੀ ਸੀ। ਇਸ ਨੂੰ ਇਤਿਹਾਸਕ ਅਤੇ ਬੇਹੱਦ ਖ਼ਾਸ ਦੱਸਿਆ ਜਾ ਰਿਹਾ ਸੀ। 

ਇਸੇ ਸੰਮੇਲਨ ਤੋਂ ਕੁਝ ਦਿਨ ਪਹਿਲਾਂ ਹੀ ਪੁਤਿਨ ਨੇ ਆਪਣੇ ਪਾਕਿਸਤਾਨੀ ਹਮ ਰੁਤਬਾ- ਆਸਿਫ ਅਲੀ ਜ਼ਰਦਾਰੀ ਨੂੰ ਚਿੱਠੀ ਰਾਹੀਂ ਦੱਸਿਆ ਕਿ ਉਹ ਨਹੀਂ ਆ ਰਹੇ।

ਪਾਕਿਸਤਾਨ ਨੂੰ ਪੂਰਾ ਸਮਾਗਮ ਹੀ ਟਾਲਣਾ ਪਿਆ। ਰੂਸੀ ਵਿਦੇਸ਼ ਮੰਤਰਾਲੇ ਨੇ ਕਿਹਾ ਕਿ ਰੂਸ ਨੇ ਸੰਮੇਲਨ ਵਿੱਚ ਸ਼ਾਮਲ ਹੋਣ ਦੀ ਹਾਮੀ ਜ਼ਰੂਰ ਭਰੀ ਸੀ ਪਰ ਇਹ ਕਦੇ ਨਹੀਂ ਸੀ ਕਿਹਾ ਕਿ ਰੂਸੀ ਵਫ਼ਦ ਦੀ ਅਗਵਾਈ ਰਾਸ਼ਟਰਪਤੀ...\n\ntl;dr:
ਵਲਾਦੀਮੀਰ ਪੁਤਿਨ ਪਿਛਲੇ 18 ਸਾਲਾਂ ਤੋਂ ਰੂਸ ਦੇ ਰਾਸ਼ਟਰਪਤੀ ਹਨ। ਇਸ ਅਰਸੇ ਦੌਰਾਨ ਉਹ ਕਈ ਵਾਰ ਭਾਰਤ ਆਏ ਪਰ ਉਨ੍ਹਾਂ ਨੇ ਕਦੇ ਗੁਆਂਢੀ ਪਾਕਿਸਤਾਨ ਉਤਾਰਾ ਨਹੀਂ ਕੀਤਾ।